**Všeobecne záväzného nariadenia obce LOKCA o  zbere, preprave a  zneškodňovaní  komunálneho odpadu a miestnom poplatku za zber, prepravu a zneškodňovanie komunálneho odpadu**

**č. 6 /2012**

Obecné zastupiteľstvo v Lokci na základe ustanovenia § 4 ods. 3 písm. f), g) a m) zákona č. 369/1990 Zb. o obecnom zriadení v znení neskorších zmien a doplnkov v spojitosti s § 6 ods. 1 cit. zákona a § 39 ods. 4 zákona č. 223/2001 Z.z. o odpadoch a o zmene a doplnení niektorých zákonov v znení neskorších predpisov, zákonom č. 582/2004 o miestnych daniach a miestnom poplatku vydáva toto všeobecne záväzné nariadenie (ďalej len „ nariadenie“ ):

**Článok 1.**

**Úvodné ustanovenia**

**1.1 Predmet , účel a pôsobnosť nariadenia**

1.1.1. Obec Lokca týmto nariadením upravuje podrobnosti o nakladaní s komunálnymi odpadmi a  drobnými stavebnými odpadmi , ktoré vznikajú na území obce.

1.1.2. Týmto nariadením sú upravené podrobnosti o zbere a  preprave komunálnych odpadov, o spôsobe  zavedenia a  realizácie separovaného zberu jednotlivých zložiek z komunálnych odpadov, o mieste určenom na zneškodňovanie odpadov, poplatku za zber a zneškodňovanie odpadov a spôsobe výberu poplatku.

**1.2 Účelom odpadového hospodárstva je:**

1.2.1 Predchádzať vzniku odpadov a obmedzovať ich tvorbu najmä:

* rozvojom technológií šetriacich prírodné zdroje
* výrobou výrobkov, ktorá rovnako ako výsledné výrobky čo možno najmenej zvyšuje množstvo odpadov a čo možno najviac znižuje znečisťovanie životného prostredia
* vývojom vhodných metód zneškodňovania nebezpečných látok obsiahnutých v odpadoch určených na zhodnotenie.

1.2.2 Zhodnocovať odpady recykláciou, opätovným použitím alebo inými procesmi umožňujúcimi získavanie druhotných surovín, ak nie je možný alebo účelný postup podľa bodu 1.2.1

1.2.3 Využívať odpady ako zdroj energie, ak nie je možný alebo účelný postup podľa bodu 1.2.1 a 1.2.2

* + 1. Zneškodňovať odpady spôsobom neohrozujúcim zdravie ľudí a nepoškodzujúcim životné prostredie nad mieru ustanovenú zákonom, ak nie je možný alebo účelný postup podľa bodu 1.2.1,1.2.2 a 1.2.3

**2.2.Vymedzenie základných pojmov :**

2.2.1 Komunálne odpady (ďalej len KO) sú odpady z domácností vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby - podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp , alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov a ďalšej zelene na pozemkoch právnických osôb, fyzických osôb a občianskych zdužení.

2.2.2. Drobné stavebné odpady (ďalej len DSO) sú odpady z bežných udržiavacích prác zabezpečovaných fyzickou osobou v rozsahu do jedného m 3 ročne od fyzickej osoby, pri ktorých postačuje ohlásenie stavebnému úradu alebo na ktoré sa nevyžaduje stavebné povolenie ani ohlásenie

2.2.3. Zložka komunálnych odpadov je ich časť, ktorú je možné mechanicky oddeliť a zaradiť ako samostatný druh odpadu

2.2.4. Pôvodca odpadu je každý, koho činnosťou odpad vzniká alebo ten, kto vykonáva úpravu, zmiešavanie alebo iné úkony, ak ich výsledkom je zmena povahy alebo zloženia týchto odpadov

* + 1. Držiteľ odpadu je pôvodca odpadu alebo fyzická alebo právnická osoba, u ktorej sa odpad nachádza

* + 1. Separovaný zber je zber oddelených zložiek komunálnych odpadov.

**Článok 2**

**Program odpadového hospodárstva**

**2.1.Základné ustanovenia**

* + 1. Program odpadového hospodárstva určuje ciele odpadového hospodárstva SR , územného celku, jeho časti alebo pôvodcu odpadu a opatrenia na ich plnenie v súlade so zákonom č. 223/2001 Z.z. o odpadoch a o zmene a doplnení niektorých zákonov.

2.1.2 Program odpadového hospodárstva je povinný vypracovať :

* pôvodca odpadu, ktorý je právnickou alebo právnickou osobou- podnikateľom a produkuje ročne viac než 500 kg nebezpečných odpadov alebo 10 t ostatných odpadov
* povinnosť pôvodcu odpadov pre tvorbu komunálnych odpadov, ako aj pre odpady z bežných udržiavacích prác zabezpečovaných fyzickou osobou ( drobné stavebné odpady) obec Lokca na území ktorej tieto odpady vznikajú
* právnická alebo fyzická osoba , pre ktorú sa vykonávajú servisné práce, čistiace práce alebo udržiavacie práce vykonávaných v sídle alebo v mieste podnikania, organizačnej zložke alebo inom mieste pôsobenia tejto právnickej osoby, fyzickej osoby – podnikateľa.
  + 1. Záväzná časť programu odpadového hospodárstva pôvodcu odpadu musí obsahovať cieľové smerovanie nakladania s určenými druhmi a množstvami odpadov ( prúdy odpadov), polychlórovanými bifenylmi a kontaminovanými zariadeniami v určenom čase a opatrenia na znižovanie množstva biologicky rozložiteľných komunálnych odpadov ukladaných na skládky odpadov .
    2. Smerná časť programu odpadového hospodárstva pôvodcu odpadu obsahuje zámery na vybudovanie nových zariadení na zhodnocovanie odpadov, zneškodňovanie odpadov a ako aj zariadení na iné nakladanie s odpadmi.
    3. Pôvodca odpadu je povinný ním vypracovaný program predložiť na schválenie príslušnému orgánu štátnej správy odpadového hospodárstva a schválený program dodržiavať.

**2.2. Program pôvodcov odpadov - obce Lokca**

* + 1. Pôvodcovia odpadov na území obce sa môžu dohodnúť navzájom, alebo spolu s obcou, že vypracujú spoločný program.
    2. V prípade, ak sa v čase po schválení programu pôvodcu odpadu zásadným spôsobom zmenia skutočnosti, ktoré sú rozhodujúce pre obsah jeho programu , pôvodca odpadu je povinný svoj program aktualizovať a bezodkladne ho predložiť na schválenie príslušnému orgánu štátnej správy .

2.2.3 Obec je pri zostavovaní a aktualizovaní programu odpadového hospodárstva oprávnená bezplatne požadovať od každého , kto je držiteľom komunálneho odpadu alebo drobného stavebného odpadu, alebo nakladá s komunálnymi odpadmi alebo drobnými stavebnými odpadmi na území obce, informácie potrebné na zostavenie a aktualizáciu programu.

**Článok 3**

**Povinnosti právnických a fyzických osôb**

**3.1 . Základné povinnosti :**

3.1.1. Každý je povinný nakladať s odpadmi alebo inak s nimi zaobchádzať v súlade s týmto nariadením. Pri nakladaní s odpadmi alebo inom zaobchádzaní s nimi je každý povinný chrániť zdravie ľudí a životné prostredie

3.1.2. ***Zakazuje sa:***

1. uložiť alebo ponechať odpad na inom mieste ako na mieste na to určenom v súlade so zákonom č. 223/2001 Z. z. o odpadoch v znení neskorších predpisov
2. zneškodniť alebo zhodnotiť odpad inak, ako v súlade s týmto nariadením
3. zneškodniť odpad vypúšťaním a vhadzovaním do vodného recipientu a zneškodňovanie odpadov ukladaním do povrchových nádrží ( napr. umiestenie kvapalných odpadov, alebo kalov do jám, rybníkov alebo lagún, priehrad a pod. )
4. ukladať na skládku kvapalné odpady, a odpady ktoré sú v podmienkach skládky výbušné a horľavé, infekčné odpady zo zdravotníckych a veterinárnych zariadení
5. zneškodňovať odpad riedením alebo zmiešavaním za účelom znižovania koncentrácie nebezpečných látok

f.) opotrebované batérie a akumulátory zmiešavať s odpadmi z domácností

g.) vypúšťať odpadové oleje do povrchových , podzemných vôd s do kanalizácií

h.) uložiť alebo vypúšťať odpadové oleje a akékoľvek zostatky po spracovaní odpadových olejov do pôdy.

3.1.3. Náklady na zneškodňovanie odpadov znáša ten, pre ktorého sa zneškodňovanie odpadu vrátane zberu a úpravy vykonáva

3.1.4. Ak vlastník, správca alebo nájomca nehnuteľnosti zistí, že na jeho nehnuteľnosti bol umiestnený odpad v rozpore s týmto nariadením, je povinný to oznámiť bezodkladne obvodnému úradu životného prostredia a obci.

3.1.5. Obvodný úrad životného prostredia na základe bodu 3.1.4. požiada Policajný zbor o zistenie osoby zodpovednej za umiestnenie odpadu, takto zistená osoba je povinná zabezpečiť zhodnotenie alebo zneškodnenie odpadu na vlastné náklady. Ak ide o komunálne odpady alebo DSO, zistená osoba je povinná na vlastné náklady zabezpečiť ich zhodnotenie alebo zneškodnenie osobou, ktorá má na túto činnosť uzatvorenú zmluvu s obcou.

3.1.6. Ak sa podľa bodu 3.1.5. nezistí osoba zodpovedná za umiestnenie odpadu na nehnuteľnosti v rozpore a týmto nariadením, obvodný úrad životného prostredia začne konanie, či vlastník správca alebo nájomca tejto nehnuteľnosti je:

a) pôvodcom odpadu

b) neurobil všetky opatrenia na ochranu svojej nehnuteľnosti

c) mal z tohto uloženia odpadu majetkový alebo iný prospech

3.1.7.. Ak sa v konaní podľa bodu 3.1.6. preukáže vlastníkovi, správcovi alebo nájomcovi nehnuteľnosti, na ktorej bol umiestnený odpad v rozpore s týmto nariadením niektorá zo skutočností prejde povinnosť zabezpečiť zhodnotenie alebo zneškodnenie odpadu na tohto vlastníka, správcu alebo nájomcu nehnuteľnosti.

3.1.8.. Ak sa podľa bodu 3.1.5. nezistí osoba zodpovedná za umiestnenie odpadu na nehnuteľnosti, zabezpečí zhodnotenie alebo zneškodnenie odpadu na vlastné náklady obvodný úrad životného prostredia, ak ide o komunálne odpady alebo drobné stavebné odpady, zhodnotenie alebo zneškodnenie na vlastné náklady zabezpečí obec.

3.1.9 Komunálny odpad a drobný stavebný odpad na území obce Lokca nie je možné ukladať mimo vyhradených miest a lokalít.

Pôvodca odpadu je povinný ukladať komunálny odpad do určených zberných nádob,

zodpovedajúcich systému zberu komunálneho odpadu v obci.

**3.2. Povinnosti držiteľa odpadu**

* + 1. Zhromažďovať odpady utriedené podľa druhov odpadov a zabezpečiť ich pred znehodnotením ,odcudzením alebo iným nežiadúcim účinkom.
    2. Na vyžiadanie obce poskytnúť pravdivé a úplné informácie súvisiace s nakladaním s komunálnymi odpadmi a drobnými stavebnými odpadmi.
    3. Nakladať s komunálnymi odpadmi a drobnými stavebnými odpadmi alebo inak s nimi zaobchádzať iba v  súlade s týmto nariadením.
    4. Odovzdať svoje odpady na odvoz a zneškodnenie resp. zhodnotenie iba osobe oprávnenej nakladať s odpadmi na území obce podľa tohto nariadenia.
    5. Pri nakladaní s komunálnymi odpadmi a drobnými stavebnými odpadmi alebo inom zaobchádzaní s nimi chrániť zdravie ľudí a životné prostredie.
    6. Zapojiť sa do zberu komunálneho odpadu.
    7. Užívať zberné nádoby zodpovedajúce systému zberu komunálneho odpadu v obci.
    8. Ukladať komunálny odpad alebo jeho zložky a drobný stavebný odpad na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci.

**3.3. Povinnosti obce**

3.3.1. Obec Lokca je povinná:

* vypracovať a dodržiavať schválený program odpadového hospodárstva
* uzatvoriť zmluvu s oprávnenou právnickou osobou alebo fyzickou osobou - podnikateľom na zber, prepravu, zhodnocovanie a zneškodňovanie komunálnych odpadov
* vyberať miestny poplatok za komunálne odpady a drobné stavebné odpady, ktoré vznikli na území obce
* prejednávať priestupky v odpadovom hospodárstve
* zabezpečiť podľa potreby najmenej dvakrát do roka zber a prepravu objemných odpadov na účely ich zhodnotenia alebo zneškodnenia, oddelene vytriedených odpadov z domácností s obsahom škodlivín a drobných stavebných odpadov
* pravidelne zabezpečovať prostredníctvom médií informovanosť pôvodcov odpadu o zbere, preprave a zneškodnení odpadu
* zabezpečiť veľkokapacitné kontajnery na objemný odpad
* zabezpečiť veľkokapacitné kontajnery pri záhradkárskych osadách
* zabezpečiť zber vytriedených zložiek z komunálneho odpadu

**Článok 4**

**Nakladanie s komunálnymi odpadmi**

**4.1. Základné definície :**

4.1.1 Komunálne odpady (ďalej len KO) sú odpady z domácností vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby - podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov a ďalšej zelene na pozemkoch právnických osôb, fyzických osôb a občianskych zdužení.

* + 1. Separovaná zložka komunálnych odpadov je ich časť, ktorú je možné mechanicky oddeliť a zaradiť ako samostatný druh odpadu.

4.1.3. Za nakladanie s komunálnymi odpadmi , ktoré vznikli na území obce zodpovedá obec

4.1.4. Objemný odpad- je odpad , ktorý svojím objemom sa nezmestí do bežnej používanej zbernej nádoby na komunálny odpad

**4.2. Príprava komunálnych odpadov k odvozu :**

* + 1. Obec je povinná uzatvoriť zmluvu s oprávnenou právnickou osobou alebo fyzickou osobou - podnikateľom na zber, prepravu, zhodnocovanie a zneškodňovanie komunálnych odpadov.
    2. Držitelia odpadov v súčinnosti v vývozcom sú povinní oboznámiť nájomníkov so systémom zberu komunálnych odpadov v obci.
    3. Držitelia odpadov sú povinní využívať nádoby určené na zber komunálnych odpadov a nádoby na oddelené zhromažďovanie separovaných zložiek odpadu.
    4. Držitelia odpadov sú povinní zriadiť vyhradené miesto pre zberné nádoby tak, aby bolo ľahko prístupné a aby nedošlo k narušeniu životných podmienok a životného prostredia občanov.
    5. Držitelia odpadov sú povinní celoročne sprístupniť zbernú nádobu (vyhradené miesto očistiť od snehu a iných nečistôt).
    6. Držitelia odpadov sú povinní umiestniť zbernú nádobu tak , že nesmie byť za bránou a inými prekážkami.
    7. Držitelia odpadov sú povinní ponechať zberné nádoby na chodníkoch a komunikáciách len na dobu nevyhnutne potrebnú pred vyprázdnením, ak tieto nie sú určené ako vyhradené miesta a po vyprázdnení odpadu zabezpečiť ich uloženie na pôvodné miesto.
    8. Držitelia odpadov sú povinní v zimnom období odstrániť poruchu spôsobenú zamrznutím obsahu nádoby.
    9. Držitelia odpadov sú povinní ,ak nastanú okolnosti, ktoré znemožňujú alebo sťažujú prístup k zbernému miestu, postarať sa o náhradné umiestnenie.
    10. Držitelia odpadov sú povinní dbať o to, aby nedochádzalo k preplňovaniu zberných nádob

**4.3. Zberné nádoby na odpady :**

* + 1. Vývoz komunálneho odpadu vykonáva zmluvne oprávnená organizácia podľa určeného harmonogramu.

4.3.2. Na zber zmesového komunálneho odpadu a pre množstvový zber musí mať každá domácnosť, podnikatelia a organizácie 110 l KUKA nádobu

4.3.3 Počet odvozov komunálnych odpadov obec určuje nasledovne:

1. Jednočlenná domácnosť v rodinnom a bytovom dome 12 vývozov ročne ( LO – 1 x mesačne, ZO – 1x mesačne)
2. Dvojčlenná a trojčlenná domácnosť v rodinnom a bytovom dome 26 vývozov ročne (LO – 2x mesačne , ZO – 2 x mesačne )
3. Štvorčlenná a viacčlenná domácnosť v rodinnom a bytovom dome 40 vývozov ročne ( LO 2 x mesačne, ZO – 4 x mesačne)

d) Právnické osoby a fyzické osoby - podnikatelia 40 vývozov ročne ( LO 2 x mesačne, ZO – 4 x mesačne)

Kontrolu vyvezeného odpadu bude zabezpečovať pracovník obecného úradu.

4.3.4 Držiteľ odpadu zaistí, že zberné nádoby nebudú preplňované nad predpísanú užitočnú hmotnosť resp. objem. Je zakázané ukladať odpady v okolí zberných nádob pri ich preplnení.

4.3.5 Držiteľ odpadu je povinný v prípade prepĺňania zberných nádob zabezpečiť zvýšenie počtu nádob, alebo zvýšenie počtu vývozu zberných nádob v zmysle ods. 6.9.5 a 6.9.8.

* + 1. Prevzatím komunálnych odpadov sa ich držiteľom stáva oprávnený vývozca.
    2. Je zakázané iným organizáciám a fyzickým osobám , než oprávnenému vývozcovi , odvážať a premiestňovať zberné nádoby,, vyprázdňovať ich, akokoľvek manipulovať s ich obsahom , vyberať a prispôsobovať si jeho časti, alebo umiestňovať komunálne odpady do iných než k tomu určených nádob.

4.3.8 Podľa potreby, najmenej dvakrát do roka obec zabezpečí zber a prepravu objemných odpadov ( veľkokapacitné kontajnery ) na účely ich zhodnotenia alebo zneškodnenia.

* + 1. Objemný odpad sú občania povinní uložiť na miestach stanovených v obci.
    2. Frekvencia odvozu odpadu bude vyznačená na zbernej nádobe nálepkou, ktorú správcovi nehnuteľnosti doručí Obec Lokca.
    3. Využívať množstvový zber možno len s písomným súhlasom Obce Lokca.

**Článok 5**

**Nakladanie so stavebnými odpadmi a drobnými stavebnými odpadmi**

**5.1. Základné definície :**

5.1.1. Stavebné odpady sú odpady ( ďalej len SO ), ktoré vznikajú pri stavebných činnostiach, demoláciách, právnických a fyzických osôb – podnikateľov, resp. len pri činnosti fyzických osôb- občanov

Za stavebný odpad sa považujú: tehly , keramika, sadrová hmota, drevo, kúsky betónu, kameňa, výkopová zemina ( zaradenie v zmysle Vyhlášky MŽP SR č. 284/2001 Z.z. Katalóg odpadov v znení neskorších predpisov)

5.1.2. Drobné stavebné odpady( ďalej len DSO) sú odpady z bežných udržiavacích prác zabezpečovaných fyzickou osobou v rozsahu do jedného m3 ročne od jednej fyzickej osoby ,pri ktorých postačuje ohlásenie stavebnému úradu alebo na ktoré sa nevyžaduje stavebné povolenie ani ohlásenie.

5.1.3. Stavebnými odpadmi sú odpady vznikajúce aj pri činnosti obce vrátane rekonštrukcii komunikácii, chodníkov, verejných priestranstiev .

* 1. **Odvoz a zneškodnenie stavebných odpadov a drobných stavebných odpadov**
     1. SO a DSO vzniknuté pri činnosti občanov , prípadne pri činnosti právnických alebo fyzických osôb – podnikateľov na území obce sa ukladajú do veľkokapacitných kontajnerov oprávneného vývozcu, ktoré budú odvezené a zneškodnené na skládke odpadov na náklady stavebníka alebo investora.
     2. Stavebník alebo investor, pri ktorého činnosti stavebné odpady vznikajú , je povinný uzatvoriť zmluvu o odvoze a zneškodnení odpadov s oprávneným vývozcom, alebo prevádzkovateľom skládky odpadov, pokiaľ si stavebné odpady na skládku odpadov privezie vlastným dopravným prostriedkom , alebo iným spôsobom.
     3. Je zakázané ukladať SO a DSO na iné miesto než na to určené. Stavebné odpady môžu byť uložené na stavenisku stavebníka alebo investora iba na nevyhnutnú dobu.

5.2.4. Držiteľ stavebných odpadov , drobných stavebných odpadov je povinný na vyžiadanie obce poskytnúť pravdivé a úplné informácie súvisiace s nakladaním so stavebnými odpadmi, drobnými stavebnými odpadmi.

**Článok 6**

**Miestny poplatok za zber, prepravu a zneškodnenie komunálnych odpadov**

**6.1. Základné povinnosti :**

6.1.1. Obec Lokca vyberá miestny poplatok za komunálne odpady a drobné stavebné odpady, ktoré vznikli na území obce.

6.1.2 Obec zabezpečuje zber, prepravu, zhodnotenie a zneškodnenie komunálnych odpadov, pričom poplatník platí obci miestny poplatok.

6.1.3. Správu poplatku vykonáva obec a poplatok je príjmom rozpočtu obce.

6.1.4. Poplatok za komunálne odpady a drobné stavebné odpady sa platí za komunálne odpady a drobné stavebné odpady, ktoré vznikajú na území obce. Náklady na činnosti nakladania s KO a DSO hradí obec z miestneho poplatku.

**6.2. Základné pojmy :**

6.2.1 Poplatok za komunálne odpady platí poplatník, ktorým je:

1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť„)
2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie
3. podnikateľ, ktorý je oprávnený užívať alebo užíva nehnuteľnosť nachádzajúcu sa v obci na účel podnikania

6.2.2. Ak má osoba v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba v  obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého alebo prechodného pobytu

To neplatí, ak je v obci zavedený množstvový zber.

6.2.3. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom ak na jeho základe:

1. užíva priestory nehnuteľnosti vyhradené na prechodné ubytovanie v zariadení na to určenom
2. je hospitalizovaná v zariadení poskytujúcom služby zdravotnej starostlivosti
3. užíva z dôvodu plnenia povinností vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník
4. v nehnuteľnosti, ktorú má poplatník právo užívať alebo ju užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady

**6.3. Platiteľ poplatku**

6.3.1 Obec stanovuje, že poplatok od poplatníka v ustanovenej výške pre obec vyberá a za vybraný poplatok ručí:

1. vlastník nehnuteľnosti, ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí, ak nedôjde k určeniu zástupcu alebo správcu písomným oznámením takejto osoby obci Lokca do termínu 31.1. príslušného roka, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie
2. správca, ak je vlastníkom nehnuteľnosti štát, vyšší územný celok alebo obec

6.3.2. Platiteľ a poplatník sa môžu písomne dohodnúť, že poplatok obci odvedie priamo poplatník, za odvedenie poplatku obci ručí platiteľ.

6.3.3. Ak viacero poplatníkov žije v spoločnej domácnosti, plnenie povinnosti poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka povinná bezodkladne písomne oznámiť obci.

* 1. **Sadzba miestneho poplatku**

##### Sadzba poplatku môže byť

##### a) najmenej 0,0033€ a najviac 0,0531€ za jeden liter alebo dm3 komunálnych odpadov alebo drobných stavebných odpadov alebo najmenej 0, 0066€ a najviac 0,1656€ za jeden kilogram komunálnych odpadov alebo drobných stavebných odpadov, ak poplatník preukáže, že využíva množstvový zber

b) najmenej 0, 0066€ a najviac 0,1095€ za osobu a kalendárny deň

* + 1. Výška poplatku na určené obdobie je ustanovená v prílohe č 1. tohto nariadenia ako

1. súčin sadzby poplatku a počtu kalendárnych dní v určenom období, počas ktorých má

alebo bude mať poplatník podľa ods. 6.2.1 písm. a) v meste trvalý alebo prechodný pobyt,

alebo počas ktorých nehnuteľnosť užíva alebo je oprávnený ju užívať,

b/ súčin sadzby poplatku, počtu kalendárnych dní v určenom období a ukazovateľa

dennej produkcie komunálnych odpadov, ak ide o poplatníka podľa ods. 6.2.1 písm. b)

a c).

c/ súčin sadzby a objemu zbernej nádoby, ktorú poplatník užíva v súlade so zavedeným

systémom zberu komunálnych odpadov a drobných stavebných odpadov (periodicita

vývozov) - len na základe vyžiadania o množstvový zber.

**6.4.3 Ukazovateľom produkcie komunálnych odpadov** v určenom období je súčet

a) priemerného počtu osôb pripadajúci na jeden kalendárny deň, ktoré sú

v rozhodujúcom období s poplatníkom podľa ods. 6.2.1 písm. b) a c)

v pracovnoprávnom vzťahu, inom obdobnom vzťahu alebo ktoré sú

u poplatníka v štátnozamestnaneckom pomere, alebo ktoré tvoria jeho

štatutárny orgán, pričom tieto osoby vykonávajú svoju činnosť

v nehnuteľnosti, ktorú poplatník užíva, alebo je oprávnený užívať, nachádzajúcej

sa v meste; ak je poplatníkom fyzická osoba – podnikateľ, do počtu osôb sa

započítava aj táto osoba; do počtu osôb sa nezapočítavajú osoby, ktoré majú

v tomto meste trvalý pobyt alebo prechodný pobyt (ďalej len „priemerný počet

zamestnancov“), a

b)priemerného počtu

1.hospitalizovaných alebo ubytovaných osôb pripadajúci na určené obdobie

v rozhodujúcom období, ak ide o poplatníka, ktorý v užívanej nehnuteľnosti

nachádzajúcej sa v meste poskytuje zdravotné služby alebo ubytovacie služby;

do tohto počtu osôb sa nezapočítavajú osoby, ktoré majú v meste trvalý pobyt alebo

prechodný pobyt,

1. miest určených na poskytovanie služby pripadajúci na určené obdobie

v rozhodujúcom období, ak ide o poplatníka, ktorý v užívanej nehnuteľnosti

nachádzajúcej sa v meste poskytuje reštauračné, kaviarenské alebo iné pohostinské

služby, a aksa u tohto poplatníka nezapočítava do ukazovateľa produkcie

komunálnych odpadov v určenom období priemerný počet podľa prvého bodu.

* + 1. Ak sa ukazovateľ produkcie komunálnych odpadov v určenom období nevypočíta podľa

odseku 6.4.3, ukazovateľom produkcie komunálnych odpadov v určenom období je súčet

a) priemerného počtu zamestnancov pripadajúcich na určené obdobie neznížený

o počet osôb, ktoré majú v  meste aj trvalý alebo prechodný pobyt, vynásobený

koeficientom ustanoveným mestom, pričom koeficient nesmie mať vyššiu hodnotu

ako 1, a

b) priemerného počtu osôb alebo miest podľa odseku 6.4.3 písm. b).

6.4.5 Miestny poplatok vyrubuje Obec Lokca platobným výmerom.

**6.5. Spôsob platenia**

6.5.2 Platbu poplatkov možno realizovať týmito spôsobmi:

a) v hotovosti do pokladne na Obecnom úrade

b) poštovou poukážkou (šekom) na účet obce .

c) odvodom na účet obce č. ú. : 4050557008/5600 DEXIA BANKA a. s. Námestovo

prevodným príkazom, ak v jednotlivých ustanoveniach tohto všeobecného záväzného nariadenia nie je ustanovené inak

6.5.3. Po vyrubení poplatku platobným výmerom za príslušný rok vychádza obec z posledných jej známych údajov.( náklady na zneškodnenie komunálnych odpadov v predchádzajúcom období.)

**6.6. Ohlasovacia povinnosť**

* + 1. Platitelia poplatku sú povinní obci nahlásiť všetky zmeny, ktoré sú rozhodujúce pre správne určenie výšky poplatku, a to najneskôr do jedného mesiaca, keď táto skutočnosť nastala.

6.6.2. Poplatková povinnosť vzniká dňom:

1. pre fyzickú osobu – občana

* dňom vzniku trvalého pobytu v obci
* dňom vzniku prechodného pobytu v obci
* dňom vzniku práva užívať byt
* dňom vzniku práva užívať nebytový priestor
* dňom vzniku práva užívať stavbu, jej časť alebo objekt, ktorý nie je stavbou
* dňom vzniku práva užívať záhradu, vinicu, ovocný sad, trvalý trávny porast
* dňom vzniku práva užívať pozemok v zastavanom území obce, okrem lesného pozemku a pozemku, ktorý je evidovaný v katastri nehnuteľností ako vodná plocha

1. pre právnickú osobu, ktorá nie je podnikateľom

* dňom vzniku práva užívať nehnuteľnosti a je nehnuteľnosť takáto právnická osoba

oprávnená užívať alebo ju užíva na iný účel ako na podnikanie

1. pre podnikateľa (právnickú alebo fyzickú osobu)

* dňom vzniku práva užívať nehnuteľnosť na účel podnikania
  + 1. Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platí poplatok, v prípade, ak došlo k zmene už ohlásených údajov, ohlásiť obci:

a) svoje meno a priezvisko, dátum narodenia, adresu trvalého pobytu, adresu

prechodného pobytu (ďalej len „identifikačné údaje“), ak je poplatník právnická osoba názov alebo obchodné meno, sídlo alebo miesto podnikania, identifikačné číslo

b) identifikačné údaje iných osôb, ak za ne plní povinnosti poplatníka

c) údaje rozhodujúce na určenie poplatku, spolu s ohlásením predloží aj doklady

potvrdzujúce uvádzané údaje, ak súčasne požaduje zníženie alebo odpustenie

poplatku tak aj doklady, ktoré odôvodňuje zníženie alebo odpustenie poplatku

6.6.4. Noví platitelia poplatku sú povinní sa prihlásiť na obecnom úrade najneskôr do

jedného mesiaca odo dňa, keď nastane právna skutočnosť, že sa stávajú platiteľmi poplatku.

6.6.5 Správca poplatku je povinný chrániť osobné údaje získané na základe všeobecne

záväzného nariadenia podľa osobitného predpisu.

* 1. **Sankcie**
     1. Ak poplatok nebude zaplatený včas alebo v správnej výške, môže správca poplatku platobným výmerom zvýšiť nezaplatený poplatok najviac o 50 %.
     2. Ak sa poplatník nezapojí do separovaného zberu, sadzba poplatku sa zvýši o 50 %.

**6.8. Oslobodenie a úľavy**

Obec Lokca ustanovila možné oslobodenia a úľavy v Prílohe č. 1 VZN.

**6.9. Spoločné ustanovenia**

* + 1. Fyzická alebo právnická osoba je povinná ohlásiť vznik alebo zánik poplatkovej povinnosti do 30 dní od vzniku alebo zániku skutočnosti, ktorá je predmetom poplatku, okrem tých prípadov, kedy je podľa tohto všeobecne záväzného nariadenia určená iná lehota.
    2. Ak obec sama alebo na základe ohlásenia zistí, že nastala skutočnosť, že poplatok bol poplatníkovi vyrubený v nesprávnej výške alebo že nastali skutočnosti, ktoré majú vplyv na zmenu výšky poplatku alebo zánik poplatkovej povinnosti poplatníka, ktorému bol poplatok vyrubený platobným výmerom, obec vráti pomernú časť poplatku rozhodnutím do 30 dní odo dňa doručenia dodatočného platobného výmeru alebo odo dňa zistenie tejto skutočnosti, najneskôr však do 60 dní od skončenia obcou určeného obdobia, za ktorý bol poplatok uhradený.
    3. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia ak preukáže splnenie podmienok na vrátenie poplatku alebo jeho pomernej časti
    4. Obec poplatok odpustí za obdobie, za ktoré poplatník obci preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce.
    5. Obec nie povinná vrátiť preplatok nižší ako 3 €.
    6. Ak poplatník zapojený do systému množstvového zberu uhradí obci vyšší poplatok ako bol povinný uhradiť, obec vráti vzniknutý rozdiel do 60 dní od skončenia obcou určeného obdobia, za ktoré bol poplatok uhradený.
    7. Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím.
    8. Na základe písomnej žiadosti s odôvodnením potreby častejšieho vývozu odpadu môže byť medzi poplatníkom a Obcou Lokca v prípade, že napriek dodržiavaniu zákona o odpadoch a separovanému zberu komunálneho odpadu domácnosti nepostačuje stanovený vývoz odpadu , uzatvorená Dohoda o zbere, preprave a zneškodňovaní komunálneho odpadu.
    9. Dohody o zbere, preprave a zneškodňovaní komunálneho odpadu uzatvorené pre príslušný rok sa nerušia, ale zostávajú v platnosti až do zrušenia jednou zo zmluvných strán, pričom cena sa každoročne upraví podľa aktuálnych cenníkov platných v príslušnom roku. Dohoda musí byť vypovedaná písomnou formou ktoroukoľvek zo zmluvných strán vždy najskôr s jednomesačnou výpovednou lehotou, ktorá začína plynúť od. 1. dňa mesiaca nasledujúceho po mesiaci, v ktorom bola výpoveď doručená druhej strane.
    10. V prípade, že obyvateľ požiada o množstvový zber v priebehu roka, zaplatí sumu zodpovedajúcu alikvótnej čiastke zodpovedajúcej dobe od podpísania dohody do konca príslušné roka.
    11. Na základe písomného požiadania s uvedením adekvátnych dôvodov môže žiadateľ používať ďalšiu zbernú nádobu na komunálny odpad, pričom výška poplatku bude za túto nádobu vyrubená v zmysle prílohy č. 1 ods. 5.
    12. Vyrubený poplatok sa zaokrúhľuje na celé koruny smerom dole.

**Článok 7**

**Zber, prepravu a zneškodnenie , zhodnotenie vytriedených odpadov z domácností - separovaný zber**

**7.1. Definícia separovaného zberu**

* + 1. Separovaný zber odpadov - je delenie odpadov podľa druhov alebo oddeľovanie zložiek odpadov, ktoré možno po oddelení zaradiť v zmysle Vyhlášky MŽP SR č. 284/2001 Z. z. Katalóg odpadov ako samostatné druhy odpadov

7.1.2. Pôvodca odpadu je povinný komunálny odpad separovať. Vyseparované zložky komunálneho odpadu sa zbierajú a separujú v obci nasledovne:

a) PLASTY

20 01 39 plasty O

Na separovanie plastov firma s ktorou má obec uzatvorenú zmluvu dodá pre každú domácnosť 1 plastové vrece modrej farby. Obec tieto vrecia odovzdá jednotlivým domácnostiam.

Interval odvozu bude vykonaný 1x mesačne. Vyseparovanú komoditu občania zhromaždia na jednom vopred dohodnutom mieste, a to v areáli SEZ Lokca, pričom im bude odovzdané nové plastové vrece.

Obec sa zaväzuje zabezpečiť informovanosť občanov o dátume vývozu (miestny rozhlas).

1. SKLO

20 01 02 sklo O

Na separáciu skla budú obci firmou poskytnuté 1100 l veľkorozmerné kontajnery. Počet poskytnutých nádob je stanovený 1 ks kontajnera na 200 obyvateľov. Umiestnenie kontajnerov bude na 9 stanovištiach, podľa potreby.

Vývoz kontajnerov bude realizovaný 1x mesačne.

c) TEXTIL

20 01 10 šatstvo o

20 01 11 textílie o

Na separovanie textilu budú obci poskytnuté plastové vrecia oranžovej farby, ktorých počet zodpovedá počtu domácností. Interval vývozu je raz za mesiac. Obec zabezpečí informovanosť obyvateľov o dátume vývozu. Zberné miesto v obci bude v areáli SEZ Lokca.

Papier a textil musia byť zabezpečené proti vlhkosti.

d) ŽELEZNÉ A NEŽELEZNÉ KOVY

20 01 40 kovy O

Realizácia separovaného zberu kovov bude uskutočňovaná prostredníctvom objednania veľkorozmerného kontajnera od firmy, s ktorou má obec uzatvorenú zmluvu. Kontajner bude pristavený na dohodnuté zberné miesto, ktorým je v areáli SEZ Lokca .

Interval realizácie separovaného zberu bude určený po dohovore s  obcou. Obec zabezpečí informovanosť o dátume vývozu prostredníctvom miestneho rozhlasu.

e) ODPAD Z ELEKTRICKÝCH A ELEKTRONICKÝCH ZARIADENÍ (ELEKTRONICKÝ ŠROT) A NEBEZPEČNÝ ODPAD

20 01 35 vyradené elektrické a elektronické

zariadenia N

20 01 36 vyradené a elektrické a elektronické

zariadenia O

Nebezpečné odpady :

20 01 13 rozpúšťadlá N

20 01 14 kyseliny N

20 01 15 zásady N

20 01 17 fotochemické látky N

20 01 19 pesticídy N

20 01 23 vyradené zariadenia obsahujúce

chlórfuórované uhľovodíky N

20 01 26 oleje a tuky iné ako uvedené v 20 01 25 N

20 01 27 farby, tlačiarenské farby, lepidlá a živice

obsahujúce nebezpečné látky N

20 01 28 farby, tlačiarenské farby , lepidlá a živice iné

ako uvedené v 20 01 27 O

20 01 29 detergenty obsahujúce nebezpečné látky N

20 01 31 cytotoxické a cytostatické liečivá N

20 01 21 žiarivky a iný odpad obsahujúci ortuť N

20 01 33 batérie a akumulátory N

**Použitie iných skupín :**

**Skupina 15 : Odpadové obaly, absorbenty, handry na čistenie, filtračný materiál a ochranné odevy inak nešpecifikované.**

15 01 10 obaly obsahujúce zvyšky nebezpečných látok

alebo kontaminované nebezpečnými látkami N

15 01 11 kovové obaly obsahujúce nebezpečný tuhý

pórovitý základný materiál N

Zber elektronického šrotu bude spojený so zberom vytriedených odpadov z domácností s obsahom škodlivín - nebezpečného odpadu. Interval vývozu je stanovený 2x ročne. Na separovanie nebezpečného odpadu zmluvná firma dodá samospráve pre každú domácnosť 1 plastové vrece čiernej farby. Samospráva tieto vrecia odovzdá jednotlivým domácnostiam.

Dátum odberu odpadov , bude po dohode stanovený na presne určený deň, pričom obec zabezpečí informovanosť a pripravenosť občanov.

Firma zabezpečí zber od domu k domu, pričom bude navštívená každá domácnosť, ktorá požaduje vývoz.

Cena nebezpečného odpadu je stanovená podľa individuálnej dohody s obcou.

1. Biologicky rozložiteľný komunálny odpad

20 02 01 odpad zo záhrad, parkov vrátane odpadu z cintorínov – tzv. zelený biologicky rozložiteľný odpad

20 01 08 biologicky rozložiteľný kuchynský odpad od fyzických osôb

Kompostovanie na vlastných pozemkoch obyvateľov obce.

**Článok 8**

**Pôsobnosť obce na úseku odpadového hospodárstva**

**8.1. Obec vo veciach štátnej správy odpadového hospodárstva**

* + 1. Prejednáva priestupky v odpadovom hospodárstve v zmysle ods. 3 písm. a.) zákona č. 223/2001 Z. z. o odpadoch a o zmene a doplnení niektorých zákonov a ukladá pokuty
    2. Poskytuje držiteľovi odpadu informácie o umiestení a činnosti zariadení na nakladanie s odpadmi na území obce, o držiteľoch autorizácie udelenej MŽP SR
    3. Dáva vyjadrenie k programom odpadového hospodárstva pôvodcov odpadov , ktorí sa nachádzajú na území obce.
  1. **Účastníci konania**
     1. Obec je vždy účastníkom konania, na ktorej území sa zariadenie na zneškodňovanie alebo zhodnocovanie odpadov nachádza :

- prevádzkovanie zariadenia na zneškodňovanie odpadov

- prevádzkovanie zariadenia na zhodnocovanie odpadov

- prevádzkovanie zariadenia na zber odpadov

- zmena, rekonštrukcia zariadení na zhodnocovanie odpadov, zneškodňovanie odpadov

- uzavretie skládky odpadov, vykonanie jej rekultivácie

- dekontaminácia

- zneškodňovanie použitých polychlórovaných bifenylov alebo kontaminovaných zariadení

- odovzdávanie odpadov vhodných na využitie v domácnosti

**8.3 Zodpovednosť za porušenie povinnosti tohto nariadenia**

* + 1. Priestupku sa dopustí ten , kto :

1. zneškodní odpad, alebo zhodnotí odpad v rozpore s § 80 zákona č. 223/2001 Z. z. o odpadoch v znení neskorších predpisov ( ďalej len zákona o odpadoch ) § 18 ods. 3 písm. b.)
2. uloží odpad na iné miesto , než na miesto určené obcou § 18 ods. 3 písm. a.) a § 39 ods. 5 písm. c.) zákona o odpadoch
3. nesplní oznamovaciu povinnosť podľa § 18 ods. 6 zákona o odpadoch
4. nakladá s inými ako komunálnymi odpadmi alebo s inými ako drobnými stavebnými odpadmi v rozpore § 19 ods. 1 písm. b.), f.) a k.) alebo nesplní povinnosť podľa § 19 ods. 1 písm. i.) zákona o odpadoch
5. vykoná nedovolenú prepravu odpadov podľa § 18 ods. 3 písm. d.) zákona o odpadoch

f.) neposkytne obcou požadované údaje podľa § 39 ods. 9 zákona o odpadoch

1. nakladá s nebezpečnými odpadmi v rozpore s § 40 zákona o odpadoch
2. nakladá s opotrebovanými batériami a akumulátormi v rozpore s § 41 zákona o odpadoch
3. nakladá s odpadovými olejmi v rozpore s § 42 zákona o odpadoch
4. nakladá s opotrebovanými pneumatikami v rozpore s § 43 zákona o odpadoch
5. ak je držiteľom starého vozidla , nesplní povinnosť podľa § 51 alebo § 53 ods. 6 zákona o odpadoch
6. nakladá s odpadmi zo svetelných zdrojov s obsahom ortuti v rozpore s § 47 zákona o odpadoch
7. nakladá so stavebnými odpadmi alebo s odpadmi z demolácií v rozpore s § 40c zákona o odpadoch

8.3.2. *Výška pokuty* :

a.) do 165,97€ za porušenie podľa ods. 8.3.1. písm. a.) až c.) a f.)

b.) do 663,88€ za porušenie podľa ods. 8.3.1. písm. d.) , g.) až s.)

* + 1. Priestupky prejednáva:
  1. obec v prípade a.) až c.) f.) a s.)
  2. obvodný úrad životného prostredia v prípade písm. d.),g.), až r.)
     1. Na priestupky a na ich prejednanie sa vzťahujú všeobecné predpisy o prejednávaní priestupkov ( zákon č. 372 /1990 Zb. o priestupkoch )
     2. Výnosy z pokút uložených za priestupky sú príjmom :

1. rozpočtu obce v prípade písm. a.) až c.), f.) a s.)
2. Environmentálneho fondu v prípade písm. d.) e.), g.) až r.)
   1. **Porušenie povinnosti právnickou osobou**
      1. Starosta obce môže právnickej osobe uložiť za porušenie tohto nariadenia pokutu do výšky 6638,78€ v zmysle zákona o obecnom zriadení, ak :
3. poruší toto nariadenie
4. nedodržuje čistotu a poriadok na užívanom pozemku alebo inej nehnuteľnosti a tým naruší vzhľad alebo prostredie v obci, alebo ak znečistí verejné priestranstvo alebo odkladá veci mimo vyhradených miest.
   * 1. Pokutu možno uložiť do jedného roka odo dňa, keď sa starosta dozvedel o tom , kto sa priestupku v zmysle bodu 8.4.1 dopustil, najneskôr však do troch rokov od porušenia nariadenia.

Na konanie o uložení pokuty sa vzťahuje všeobecný predpis o správnom konaní.

Pokuta je príjmom obce.

**Článok 9**

**Záverečné ustanovenie**

9.1. Každý je povinný nakladať s odpadmi alebo inak s nimi zaobchádzať v súlade so zákonom č. 223/2001 Z. z. o odpadoch a o zmene a doplnení niektorých zákonov, v znení neskorších predpisov a týmto nariadením.

* 1. Kontrolu dodržiavania tohto nariadenia vykonávajú :

1. orgány obce / komisie obecného zastupiteľstva /
2. poslanci obecného zastupiteľstva
3. obecný úrad
4. orgány štátnej správy v rozsahu ich kompetencii.

9.3. Obecné zastupiteľstvo obce Lokca sa na tomto všeobecne záväznom nariadení o odpadoch pre uznieslo dňa 14.12.2012

**Ing. Miroslav Valčičák**

starosta obce

Vyvesené: 15.12.2012

Zvesené: 31.12.2012